شەفەق
نیوز/ نێچیروان بارزانی سەرۆک هەرێم کوردستان، ئمڕوو دووشەممە، دووپات کرد ک هەرێم
کوردستان نیەخوازێد مەترسی لەبان دەوڵەتەیل هاوسا دروس بکەێد، باوجی هاوکار ئارامیە
لە ناوچەگە، ئەوەیش دویای گورزەیل ئیران لەبان شوینەیل ئۆپۆزسیۆن کورد ئیران لە هەولێر
و سلێمانی.
بارزانی
لە وتاریگ لەناو ئاهەنگ وازکردن پەیمانگای داهێنان و نووکردن لە هەولێر وت: وەداخەو
ناوچەی کۆیە و بەشیگ لە ناوچەیل سنووری کەفتنە وەر گورزەیل، هەرێم کوردستان خوازێد
بوودە هاوکاریگ ئەرا ئارامی ناوچەگە، و پەیوەندیەیل خاسیگ وەرد گشت هاوسایلی دیرێد،
باوجی بایەتە حکومەت عراق سنووریگ ئەرا ئی دەسدرویژیە بنەێد.
لە باوەتیگتر،
سەرۆک هەرێم کوردستان وت: ئومید خوازیمن پەیمانگەی داهێنان و نووەوکردن بوودە شوینیگ
ئەرا داهێنان و گەنجەیل بەهرەدار، ک وەداخەو، فرە لە گەنجەیل ئومیدیان بڕینە، لەوەر
ئەوە ک هویچ پاڵپشتیکردنیگ ئەرایان نییە، گەنجەیلمان توەنن هەکاتی گەنجەیل ئەو وڵاتەیەیل
خوەیان بچەسپنن، ک هویچیگ لەوانە کەمتر نیین.
وتیش:
ئەرک لایەنەیل پەیوەندیدارە لە حکومەت پاڵپشتی گەنجەیل بکەن تا بتوەنن داهێنان زیاتر
بکەن، گەنجەیلمان خاوەن توانا و خوازین و خەونەیل گەورەن، و توەنن لە چەن چینیگ داهێنان
بکەن.
